Φρανσίσκο Σολάνο Λόπεζ

Ο Φρανσίσκο Σολάνο-Λόπεζ (Francisco Solano-Lopez, Μπουένος Άιρες, Αργεντινή, 26 Οκτωβρίου 1928 – 12 Αυγούστου 2011Murió Francisco Solano López, dibujante de El Eternauta  Ανακτήθηκε στις 9/10/2018) ήταν Αργεντινός καλλιτέχνης, δημιουργός κόμικς. Η πιο γνωστή δουλειά του είναι η επική σειρά «El Eternauta».

Η σταδιοδρομία του άρχισε το 1953 στην εκδοτική εταιρεία «Columba», για την οποία φιλοτέχνησε τη σειρά «Perico y Guillerma». Αργότερα, δουλεύοντας για τον οίκο «Abril», γνωρίστηκε και συνεργάσθηκε με τον Ector German Oesterheld, στη σειρά «Bull Rocket» για το περιοδικό «Misterix»Accorsi, Andrés. "REPORTAJES: Francisco Solano López". Comiqueando, # 12, Comiqueando Press. Tebeosfera   Ανακτήθηκε στις 9/10/2018. Συνέχισαν τη συνεργασία τους περαιτέρω, στις σειρές «Pablo Maran», «Uma-Uma», αλλά και στo έντυπο «Hora Cero» της νέας εταιρείας του Osterheld, «Frontera» Dan Dare. "Artist - Francisco Solano López" Ανακτήθηκε στις  9/10/2018,  όπου δημοσίευσαν τις σειρές «Rolo el Marciano Adoptivo» και «El Heroe» Historieteca. "Hora Cero" Ανακτήθηκε στις  9/10/2018. Ο Lopez εργάσθηκε, παράλληλα, μαζί με τους Ούγκο Πρατ, Jose Antonio Munoz και Jorge Moliterni στη σειρά «Ernie Pike»Lambiek Comiclopedia. "Francisco Solano López" Ανακτήθηκε στις  9/10/2018. Στις 4 Σεπτεμβρίου του 1957 παρουσίασε τη σειρά επιστημονικής φαντασίας με πολιτικές προεκτάσεις «El Eternauta» (σε σενάριο του Όστερχελντ) για το περιοδικό «Hora Cero»Historieteca. "Llega El Eternauta" Ανακτήθηκε στις 9/10/2018. Η σειρά έτυχε τεράστιας απήχησης, έλκοντας παράλληλα την προσοχή της στρατιωτικής χούντας που κυβερνούσε την Αργεντινή, υποχρεώνοντας έτσι το Lopez να διαφύγει στην Ισπανία, προκειμένου να αποφύγει μία ενδεχόμενη σύλληψή του από τις ΑρχέςDan Dare. "Artist - Francisco Solano López" Ανακτήθηκε στις  9/10/2018. Το 1959 ο καλλιτέχνης εντάχθηκε στο δυναμικό της βρετανικής εταιρείας εικονογραφημένων εκδόσεων «Fleetway» στη Μαδρίτη και αργότερα μετακόμισε στο Λονδίνο, δημιουργώντας αρκετές ακόμη σειρές, όπως τα «Galaxus: The Thing from Outer Space», «Pete’s Pocket Army», «Nipper», «Kelly’s Eye», «Janus Stark», «The Drowned World». Όταν επέστρεψε στη χώρα του συνέχισε τη συνεργασία του με τον Oesterheld. Επίσης δούλεψε μαζί με τους σεναριογράφους Ricardo Barreiro και Carlos Sampayo, στις σειρές «Slot-Barr» και «Evaristo», αντίστοιχα.  Στα τέλη της δεκαετίας του ’70 ο Lopez επέκτεινε τις συνεργασίες του στα Ιταλικά περιοδικά «Lancio Story» και «Skorpio», όπου δημοσίευσε τις πιο αξιόλογες σειρές του. Τη δεκαετία του ’90 στράφηκε στις ερωτικές σειρές, δημιουργώντας τα «El Prostibulo del Terror» και «Silly Symphony» για το έντυπο «Kiss Comix». 

 Παραπομπές 

Κατηγορία:Αργεντινοί δημιουργοί κόμικς